桐花落
作者：元稹
朝代：唐

paragraphs: 莎草徧桐陰，桐花滿莎落。
蓋覆相團圓，可憐無厚薄。
昔歲幽院中，深堂下簾幕。
同在後門前，因論花好惡。
君誇沈檀樣，云是指撝作。
暗澹滅紫花，句連蹙金萼。
都繡六七枝，鬬成雙孔雀。
尾上稠疊花，又將金解絡。
我愛看不已，君煩睡先著。
我作繡桐詩，繫君帬帶著。
別來苦修道，此意都蕭索。
今日竟相牽，思量偶然錯。